John Louis Morkovsky

**John Louis Morkovsky** (født 16. august 1909 i Praha i Texas i USA; død 24. mars 1990 i Tacoma i delstaten Washington) var en amerikansk prelat og katolsk biskop av Galveston-Houston.
## Liv og virke
### Bakgrunn
John Morkovsky ble født 16. august 1909 i Praha i Texas, som den syvende av ti barn. Han var datter av Alois og Marie (født Raska) Morkovsky. Alois Morkovsky immigrerte til USA fra Mähren, mens Marie Raska var datter av mähriske innvandrere. John Morkovsky ble døpt av pastor Louis P. Netardus hjemme hos foreldrene.

Morkovsky begynte på *St. John's Seminary* i San Antonio i 1924. Han ble sendt i 1930 for å studere i Roma ved Propagandakollegiet og Det pavelige gregorianske universitet.

### Prest
John Louis Morkovsky ble ordinert til prest for erkebispedømmet San Antonio den 5. desember 1933 av kardinal Francesco Marchetti Selvaggiani, erkeprest i Lateranbasilikaen.
### Hjelpebiskop i Amarillo
Pave Pius XII utnevnte ham til titulærbiskop av *Hieron* og hjelpebiskop i Amarillo den 22. desember 1955. Den apostoliske delegat til USA, Amleto Giovanni Cicognani, vigslet ham til biskop den 22. februar året etter; medvigslere var biskop Mariano Simon Garriga av Corpus Christi og biskop Sidney Matthew Metzger av El Paso.
### Biskop av Amarillo
Den 18. august 1958 ble han utnevnt til biskop av Amarillo.
### Koadjutorbiskop av Galveston-Houston
Pave Johannes XXIII utnevnte ham til koadjutorbiskop av Galveston-Houston og titulærbiskop av Tigava den 16. april 1963. Han deltok i alle fire sesjoner i Det andre Vatikankonsil som konsilfader.
### Biskop av Galveston-Houston
Da biskop Wendelin Joseph Nold trakk seg den 22. april 1975 da han var blitt nesten helt blind, etterfulgte han ham som biskop av Galveston-Houston. 

I løpet av sin periode etablerte han afroamerikanske og meksikansk-amerikanske menigheter og viet spesiell oppmerksomhet til lavinntektsmenighetsmedlemmer og Houstons store vietnamesiske samfunn. Den katolske kirke i Texas fortsatte å oppleve enorm vekst som bidro til ytterligere delinger av bispedømmet: Beaumont bispedømme (1966), Victoria bispedømme (1982) og Tyler bispedømme (1987).

Den 21. august 1984 aksepterte pave Johannes Paul II hans pensjonering på grunn av sin høye alder.

Den 24. mars 1990 døde John Morkovsky av hjerneslag i Tacoma i Washington, 80 år gammel, hvor han besøkte slektninger. Han er gravlagt på Holy Cross Cemetery i Houston.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Biskop *John Louis Morkovsky* (1909-1990) *1956

## Referanser